Η υποχρέωση σεβασμού της εθνικής-συνταγματικής ταυτότητας σύμφωνα με το άρθρο 4§2 ΣΕΕ: Εξερευνώντας τη «γραμμή Maginot» των εθνικών εννόμων τάξεων
Creators: name: Γαμπά, Δήμητρα Νικολάου
Publisher: name: Aristotle University of Thessaloniki
Year: 2016
Subjects: Εθνική Ταυτότητα
Συνταγματική Ταυτότητα
Ευρωπαϊκό-Συνταγματικό Δίκαιο
National Identity
Constitutional identity
European-Constitutional law

description: Η παρούσα εργασία πραγματεύεται την υποχρέωση σεβασμού της εθνικής ταυτότητας, όπως θεμελιώνεται στο άρθρο 4 παράγραφος 2, και ιδίως μία συγκεκριμένη έκφραση της εθνικής ταυτότητας, αυτή της συνταγματικής δομής ή, όπως εν συντομία έχει επικρατήσει να ονομάζεται από τη θεωρία, της «εθνικής-συνταγματικής» ταυτότητας. Συνοπτικά, τρία κύρια ζητήματα θα εξετασθούν: Η θεσμοθέτηση της λεγόμενης ρήτρας εθνικής-συνταγματικής ταυτότητας, η έννοια της και ο μέχρι τώρα ρόλος που έχει διαδραματίσει στη διαμόρφωση των σχέσεων μεταξύ ενωσιακής και εθνικών έννομων τάξεων. Η εργασία είναι, για συστηματικούς λόγους, διαρθρωμένη σε τρία μέρη: Στο πρώτο μέρος, επιχειρείται μια θεωρητική ανάλυση, αρχικά, των λόγων θέσπισης της διάταξης και των πιθανών της στόχων και, ακολούθως, μία ανίχνευση του νοηματικού περιεχομένου του όρου «εθνική-συνταγματική ταυτότητα». Το μέρος αυτό ολοκληρώνεται με την ανάπτυξη του προβληματισμού σχετικά με την επίδραση της εν λόγω ρήτρας στη δημιουργία ενός νέου μοντέλου σχέσεων μεταξύ ενωσιακού και εθνικού (κατά βάση συνταγματικού) δικαίου, του μοντέλου του νομικού πλουραλισμού. Για να δοθεί απάντηση στο ερώτημα αυτό, θα απαιτείται η παρουσίαση της νομολογιακής μεταχείρισης της εθνικής-συνταγματικής ταυτότητας τόσο από τα εθνικά δικαστήρια, στο δεύτερο μέρος, όσο και από το ίδιο το Δικαστήριο της Ευρωπαϊκής Ένωσης, στο τρίτο μέρος. Τέλος, η εργασία θα ολοκληρωθεί με ένα σύντομο συμπέρασμα, επικεντρωμένο στις πιθανές μελλοντικές χρήσεις του άρθρου 4 παρ. 2 ΣΕΕ, αλλά και στα όρια της δυναμικής που μπορεί να αναπτύξει σε σχέση πάντα με τις ελπίδες που τα κράτη-μέλη έχουν εναποθέσει επάνω του.
description: This paper discusses the obligation to respect the national identity, as enshrined in Article 4, paragraph 2, and in particular a specific expression of national identity, that of the constitutional structure or, as briefly has come to be called the "national-constitutional" Identity. In summary, three main issues will be discussed: The establishment of the so-called national-constitutional identity clause concept and the role it has played so far in shaping relations between the EU and national legal systems. The paper, for systematic reasons, is structured in three parts: The first part attempts a theoretical analysis, initially, the introduction of the reasons that led to the provision and the possible objectives and subsequently an assay of the intellectual content of the term "national-constitutional identity”. This part concludes with a discussion on the effect of this clause to the creation of a new model of relationships between EU and national (mainly constitutional) law, the model of legal pluralism. To answer that question the presentation of case-law treatment of national constitutional identity, both by national courts, in the second part, and by the Court of Justice, in the third part, is required. Finally, the paper ends with a brief conclusion, focusing on the possible future uses of Article 4 paragraph 2 TEU, and the limits of the dynamic it can develop always in relation with the hopes that the Member States have bestowed upon it.